Պաոլո Հուրտադո

**Քրիստոֆեր Պաոլո Սեսար Հուրտադո Հուերտաս** (, ), պերուացի ֆուտբոլիստ, թուրքական «Կոնյասպոր» ակումբի և Պերուի ազգային հավաքականի վինգեր։ 2018 թվականի աշխարհի առաջնության մասնակից։

## Ակումբային կարիերա
thumb|190px|left|Հուրտադոն «Վիտորիա Գիմարայնշի» կազմում
Հուրտադոն իր կարիերան սկսել է «Ալյանսա Լիմա» ակումբում։ 2008 թվականին կատարել է իր նորամուտը Պերուի առաջնությունում։ Մարտի 10-ին՝ «Սեսար Վալեխո» ակումբի դեմ խաղում Պոլոն խփել է իր առաջին գոլը մայրաքաղաքային ակումբի կազմում։ 2009 թվականին վարձավճարային հիմունքներով տեղափոխվել է «Խուան Աուրիչ»։ Ապրիլի 19-ին՝ «Սպորտ Անկաշ» ակումբի դեմ խաղում նա կատարել է իր նորամուտը նոր թիմի կազմում։ Մայիսի 10-ին՝ «Սեսար Վալեխո» ակումբի դեմ խաղում Հուրտադոն խփել է իր առաջին գոլը հօգուտ «Խուան Աուրիչի»։ Վարձավճարային պայմանագրի ժամկետի ավարտից հետո Պաոլոն դարձել է «Ալյանսա Լիմայի» հիմնական կազմի խաղացող։

2012 թվականի ամռանը Հուրտադոն տեղափոխվել է պորտուգալական «Պասուշ դե Ֆերեյրա»։ Օգոստոսի 19-ին «Մորեյրենսե» ակումբի դեմ խաղում Հուրտադոն կատարել է իր նորամուտը Սանգրիշ Լիգայում։ Սեպտեմբերի 2-ին՝ «Բրագա» ակումբի դեմ խաղում Պաոլոն խփել է իր առաջին գոլը հօգուտ «Պասուշի»։

2014 թվականին Հուրտադոն վարձավճարային հիմունքներով տեղափոխվել է ուրուգվայական «Պենյառոլ»։ Փետրվարի 23-ին մայրաքաղաքային «Ռասինգ» ակումբի դեմ խաղում նա կատարել է իր նորամուտը Ուրուգվայի առաջնությունում։ Նույն թվականի ամռանը Պաոլոն վերադարձել է Պորտուգալիա։

2015 թվականի ամռանը Հուրտադոն տեղափոխվել է անգլիական «Ռեդինգ»՝ կնքելով երեք տարվա պայմանագիր։ Սեպտեմբերի 19-ին «Բրիստոլ Սիթի» ակումբի դեմ խաղում նա կատարել է իր նորամուտը Չեմպիոնշիպում։ Չկարողանալով ամրապնդել իր դիրքերը Անգլիայում և «Ռեդինգի» կազմում մասնակցելով միայն առաջնության հինգ խաղի՝ Հուրտադոն 2016 թվականի հունվարին վարձավճարային հիմունքներով տեղափոխվել է պորտուգալական «Վիտորիա» (Գիմարայնշ) մինչև 2015/16 մրցաշրջանի ավարտը։ Փետրվարի 21-ին՝ «Բրագա» ակումբի դեմ խաղում նա կատարել է իր նորամուտը նոր թիմի կազմում։ Մայիսի 14-ին «Արոկա» ակումբի դեմ խաղում Պոլոն խփել է իր առաջին գոլը «Վիտորիայի» կազմում։ Մրցաշրջանի ավարտին ակումբը գնել է Հուրտադոյի տրանսֆերը «Ռեդինգից»։

2018 թվականի ամռանը Պաոլոն տեղափոխվել է թուրքական «Կոնյասպոր»։

## Միջազգային կարիերա
2011 թվականի սեպտեմբերի 3-ին Բոլիվիայի հավաքականի դեմ ընկերական խաղում Հուրտադոն կատարել է իր նորամուտը Պերուի հավաքականում։ 2013 թվականի մարտի 27-ին Տրինիդադ և Տոբագոյի հավաքականի դեմ խաղում Պաոլոն խփել է իր առաջին գոլը Պերուի հավաքականի կազմում։

2015 թվականին Պաոլոն Պերուի հավաքականի կազմում դարձել է Չիլիում անցկացվող Ամերիկայի գավաթի խաղարկության բրոնզե մեդալակիր։ Մրցաշարի ընթացքում նա մասնակցել է Պարագվայի, Վենեսուելայի, Կոլումբիայի և Բոլիվիայի։

2018 թվականին Հուրտադոն մասնակցել է Ռուսաստանում անցկացվող աշխարհի առաջնությանը, որի ընթացքում խաղացել է Ավստրալիայի հավաքականի դեմ։

### Գոլերը Պերուի հավաքականում

## Ձեռքբերումներ
**Միջազգային**

 **[[Պերուի ֆուտբոլի ազգային հավաքական|Պերու]]**
*  Ամերիկայի գավաթ – 2015

## Ծանոթագրություններ

## Արտաքին հղումներ
* 
* Ֆուտբոլիստի էջը sports.ru կայքում
* Paolo Hurtado at footballdatabase.eu
* 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Պասուշ դե Ֆերեյրայի ֆուտբոլիստներ
Կատեգորիա:Պենյարոլի ֆուտբոլիստներ
Կատեգորիա:Պերուացի ֆուտբոլիստներ
Կատեգորիա:Պերուի հավաքականի ֆուտբոլիստներ
Կատեգորիա:Ռեդինգի ֆուտբոլիստներ
Կատեգորիա:Վիտորիա Գիմարայնշի ֆուտբոլիստներ
Կատեգորիա:Տղամարդկանց ֆուտբոլի հարձակվողներ